আতশবাজি নিয়ে বড় নির্দেশ সুপ্রিম কোর্টের

নয়াদিল্লি: সুপ্রিম কোর্ট (Supreme Court ) দিল্লিতে (Diwali in Delhi) আতশবাজি ব্যবহারের উপর সম্পূর্ণ নিষেধাজ্ঞা শিথিল করেছে। কিছু বিধিনিষেধ সাপেক্ষে দীপাবলি উৎসবে সবুজ আতশবাজি (Green Crackers on Diwali ) ব্যবহারের অনুমতি দিয়েছে শীর্ষ আদালত। তবে সময় বেঁধে দিয়েছে শীর্ষ আদালত। কিছু শর্তও আরোপ করা হয়েছে। ১৯ ও ২০ অক্টোবর সকাল ৬টা থেকে ৭টা এবং রাত ৮টা থেকে রাত ১০টার মধ্যে সবুজ আতশবাজি ব্যবহার করা যাবে নির্দেশ সুপ্রিম কোর্টের।

সুপ্রিম কোর্টের প্রধান বিচারপতি বিআর গবই এবং বিচারপতি কে বিনোদ চন্দ্রনের বেঞ্চ জানিয়েছে, দিল্লি-এনসিআরে আতশবাজি পোড়ানোর অনুমতি মিলবে শুধু ১৮ থেকে ২১ অক্টোবর— চার দিন। আদালতের অনুমতি শর্ত, NEERI-এর ওয়েবসাইটে অনুমোদিত সবুজ বাজির বিক্রি ১৫ অক্টোবর থেকে ২১ অক্টোবর, ২০২৫ পর্যন্ত অনুমোদিত হতে পারে। পণ্য বিক্রির অনুমতি কেবলমাত্র নির্ধারিত স্থান থেকেই দেওয়া যেতে পারে। কমিশনাররা পুলিশের সঙ্গে পরামর্শ করে এবং ব্যাপক প্রচারের মাধ্যমে সবুজ বাজি চিহ্নিত করবেন। পুলিশ কর্তৃপক্ষ জেলা প্রশাসনের সঙ্গে পরামর্শ করে বিক্রয়ের স্থানগুলি নির্ধারণ করবে। নজরদারি রাখার পুলিশি টহলের ব্যবস্থা করবে। লাইসেন্স বাতিল সহ লঙ্ঘনকারীদের বিরুদ্ধে ব্যবস্থা নেওয়া হবে। ই-কমার্স ওয়েবসাইটের মাধ্যমে বাজি বিক্রি করা যাবে না। আইনজীবী মহল এর মতে সুপ্রিম কোর্টের এই রায় সারাদেশে বাস্তবায়িত হতে পারে।

আরও পড়ুন: জুবিন গর্গ মৃত্যুকাণ্ডে অভিযুক্তদের গাড়িতে হামলা! উত্তাল অসম

সুপ্রিম কোর্ট জানিয়েছে, বেআইনিই ভাবে যে শব্দবাজি বিক্রি হয় তা পরিবেশের জন্য ক্ষতিকারক। তার তুলনায় সবুজ বাজি পোড়ালে পরিবেশের ক্ষতি কম হয়। পরিবেশের ক্ষতি না-করে পরিমিত পরিসরে ‘সবুজ বাজি’ পোড়ানোর অনুমতি দেওয়া হচ্ছে। আদালত আরও জানিয়েছে, দিল্লি বা এনসিআরের বাইরে থেকে কোনও আতশবাজি প্রবেশ করতে পারবে না এবং তা নিশ্চিত করতে হবে পুলিশকে। শীর্ষ আদালত আরও জানিয়েছে, যে সময়ের মধ্যে বাজি পোড়ানোর অনুমতি দেওয়া হয়েছে, সেই সময় নির্দিষ্ট অংশের বায়ুর মান পর্যবেক্ষণ করবে দূষণ নিয়ন্ত্রণ সংস্থাগুলি।

দেখুন ভিডিও